da en cs da sv sv sv de da da da da de da da da cs de da da sv da da en en da da da da da da da en en da en en da en en da da da da cs en fr da nl da de da da de da da da sv da de da da sv da sv az da en
Henning Mankell: En alvorlig historie om glæden ved livet - IVAN ROD
Anmeldelser af bøger om musik
DVD- og filmanmeldelser om musik
Please follow and like us:
BOGANMELDELSE   Man kan godt kalde den aktivistiske, svenske forfatter, Henning Mankell (som døde tidligere i år i en alder af bare 67 år) en rutineret forfatter. Han skrev mange teaterstykker og bøger – heriblandt flere berømte romaner om kriminalkommissæren, Kurt Wallander, og provinsbyen, Ystad. (Mankell boede selv i hovedparten af sit liv i Ystad og Afrika).
En alvorlig historie om glæden ved livet – den (måske) sidste bog fra forfatterens hånd – er en samling selvbiografiske tekster, erindringer, essays, refleksioner, noter. Ikke nødvendigvis forbundne og dog på særegen vis og i kraft af gennemgående temaer netop forbundne. Teksterne kredser især om liv og død, sygdom og behandling, generationer, traditioner, kulturer, miljø og især – VALG, bevidste og definerende, personlige valg.
Man fornemmer ganske klart – alene ud fra læsningen af disse tekster – at bogen udgør en slags punktum, at den døende Mankell kun har hovedrysten til overs for troende og deres religioner, at han p.g.a. en fremskreden kræftsygdom alligevel selv er fokuseret på døden – om end på meget konkret måde – og at det vigtigste for ham trods alt – nu, hvor han gør regnebrættet op – er, at han i sit eget liv har truffet valg frem for at drive med strømmen.
Man forstår, at han er aktivistisk, politisk engageret, optaget af problemstillinger som sikker opbevaring af atomaffald, forurening af verdens have og andre lignende spørgsmål, som også vil påvirke mange kommende generationer. Og på et metaplan fungerer det. På det mere konkrete plan forekommer flere af teksterne dog løsrevne, som knyttet op til en i Sverige verserende debat.
Teksterne, der typisk er fra tre til fem sider, bærer præg af engagement snarere end sproglig elegance, men det engagement er ikke nok, når man som dansk læser skal igennem mere end 300 sider. Manglen på sproglig elegance – kombineret med det springende fokus – gør den alvorlige historie om glæden ved livet til en – momentvis – lettere irriterende bog. Og dét selv om den rummer masser af interessante iagttagelser, eftertanker og refleksioner. Masser af gode noter til andet og mere. Man kunne – som dansk læser – have ønsket sig et mere stringent fokus, en strammere redigering, så en rød tråd tydligere var trådt frem. Men redaktøren har formodentlig set summen af tekststykker som et samlet testamente, og derfor er alle tekstdele gledet igennem i redigeringen – desværre.
Alligevel er det modne, døende menneskes refleksioner af klædelig tyngde.
***  /  Forlaget Gyldendal  /  304 sider   /  Anmeldelse også publiceret i netmagasinet manmanclassic.dk
Please follow and like us:
Manden og muskelbilen… Interview med designeren Henrik Fisker
Christian Vuust & Aaron Parks: Storytelling
Ivan Rod er journalist, anmelder, forfatter og redaktør
Peter Sommer live i “I morgen er alt nyt” på Aveny T
Number Junky: Earth Matters
Dado Moroni: There is no Greater Love
Kultursaloner på Gisselfeld Kloster
Anmeldelser af bøger om musik
DVD- og filmanmeldelser om musik
Afro Afrojazz Americana Avantgarde BigBand Blues Country Cross Over Digte Electronica Elektronisk Folk Folkrock Freejazz Funk Fusion Hip-Hop Improvisation Indierock Jazz Jazzrock Kammerjazz Kammermusik kammerpop Klassisk Latinjazz Moderne Jazz neofolk neoklassisk Nujazz Pop Poprock Progressiv Rock R&B Rock Roman Roots Singer-Songwriter Soul Swingjazz Synth-Pop Traditionelt Viser Vokaljazz World
Powered by WordPress | Theme by Themehaus